《次韵曹久可见寄》
宋代·陈著

古道难知薄俗新，穷涂别语记城闉。
君携夙学长湖塾，我寄残生农望春。
相见笑谈虽未准，一诗来往尚堪论。
出门凝眺空销黯，流水行云冷看人。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。